sautraantika (skr sautrāntika 'suutrate koolkond'), india budismi koolkond, mis arvatavasti eraldus *sarvastivaadast 1. saj m.a.j. Koolkonna algupärast on vähe teada, sest viited selle kohta ilmuvad alles mitu sajandit hilisemates  allikates. Sautraantika eripäraks on see, et *&nbsp; šaastra-te ja * abhidharma asemel, millele tugines sarvastivaada, tunnistati peamiseks * suutrate autoriteet. Sautraantika tuntuimaks allikaks on *Vasubandhu autokommentaar *Abhidharmakośa'le.